text: Brand på genbrugsplads udvikler farlig røg
  22 juni 2014 kl. 05.59
  En brand på en genbrugsplads i Hornsyld udvikler kraftig røg, der driver ind over Hornsyld by. Politiet beder borgere i nærheden om at holde sig inden døre og lukke døre og vinduer.
  På en genbrugsplads i Hornsyld er der opstået en brand i noget haveaffald. Slukningsarbejdet skaber meget røg, og derfor anbefaler politiet, at borgere på Nørregade, Bakkevej, Møllevej holder sig inden døre, lukker døre og vinduer og slukker ventilationsanlæg.
  Branden har ifølge vagthavende ulmet siden fredag, men klokken 03.40 natten til søndag, får politiet melding om branden, der nu er blusset op.
  Branden har ikke spredt sig til bygninger og ingen er kommet til skade. Politiet opfordrer til, at man kun kontakter dem i akutte tilfælde og ellers holder sig orienteret på DR, TV2 eller på tekst-tv side 150.
  Klokken 12 vil Sydøstjyllands Politi komme med en ny status på situationen.
  Dette er en beredskabsmeddelelse fra Sydøstjyllands Politi. http://t.co/5vcH5U50Sr
  
  